Søren Friedlieb

Søren Friedlieb (1717–1779) var en norsk biskop i Bjørgvin bispedømme 1778–1779.
Liv og virke
Bakgrunn
Søren Friedlieb var sønn av sogneprest Philip Henrik Friedlieb, en prestesønn fra Nannestad i Norge (1676–1750), og Christine Elisabeth født Bornemann (død 1769). Han deponerte fra Mariager i 1733 og tok teologisk eksamen i 1738. Året før vasr han blitt rektor i Hobro på Nordjylland, hvor han forble frem til skolens opphevelse ved Reduktionen af 17. April 1739. 
Prest
Han ble i 1741 sogneprest i Vestre Moland. Han bragte sin prestegård opp til en kornproduksjon, dobbelt så stor som da han overtok, og inspirerte ved sine metoder landbruyket i sitt prestegjeld. Som en praktisk dyktig mann fikk han istandsatt sine kirker, bygget klokkerbolig og skolehus og ordnet fattigvesenet. 

Søren Friedlieb giftet seg i 1743 med Ellen Christine Dumetius, datter til hans forgjenger i Vestre Moland Søren Olsen Dumetius (1695–1741) og hustu Maren f. Angell.

I 1760 ble han stiftsprost i Kristiansand I 1762 fikk han tittelen professor theologiæ extraord. fra København universitet. I stiftsprovsteembedet fungerte han i fire år som konstituert biskop, og
da han innberettet Ole Tidemands død (9. januar 1778), turde han uttale et begrunnet håp om å bli hans etterfølger. I stedet for Friedlieb ble det imidlertid Bergens biskop dr. Eiler Hagerup som overtok i Christianssand den 1. april 1778.

Som stiftsprost fikk han reddet Christianssands Hospital fra undergang og reiste selv omkring for å samle penger til det. I sit fattige prosti fik han «med utænkelig Møje» innrettet 20 bygdeskoler, hvor det før ingen var, og dikk på plass ministerialbøkene, som før hans tid fortsatt manglet på flere steder. Som konstituert biskop fik han nrppe tid til at sette seg inn i de nye forhold, men leverte dog et forholdsvis betydelig arbeide: Plan til omdannelse av Seminarium Fredericianum, hvis forbindelse med Latinskolen han ville  heve. Saken blev først avgjort to år etter hans død, og
Seminariet syknet mer og mer hen.

Biskop av Bjørgvin
Søren Friedlieb ble da samme dag i 1778, utnevnt til biskop i Bjørgvin, men han døde den 1. mars 1779, etter bare elleve måneder i embedet.

Denne hjertelige tilhenger av den gamle lutherske ortodoksi, som på sitt vis med en mangfoldighet av bibelsteder kjempet mot naturalismen, hørte til den norske Kirkes dyktigste menn på 1700-tallet.

 Referanser 

 Eksterne lenker 
 Dansk biografisk leksikon

Kategori:Norske lutherske biskoper
Kategori:Biskoper i Bjørgvin bispedømme
Kategori:Personer fra Varde kommune